Bahia di San Nicolas

Bahia di San Nicolas (hulandes: Sint Nicolaasbaai) ta un bahia situa na e punta zuidoost di Aruba, den region di San Nicolas-Zuid. E bahia ta mas o ménos 3 km largo y 500 m hancho y ta parcialmente cera pa rifnan di coral.Hoetink, H., & Anink, G. B., Encyclopedie van de Nederlandse Antillen, 1969, Amsterdam, pag. 518 Tin cincu isla di rif den e bahia.

 Haf  
E bahia a hunga un papel importante den e desaroyo di San Nicolas, e di dos ciudad mas grandi di e isla. El a sirbi como haf industrial pa Compania di Fosfaat Arubano, ex-refineria di petroli Lago y su sucesornan y e compania di transbordo di zeta Wickland Oil. E piernan den laman y e instalacionnan di carga y descarga ta situa den e parti nort di e bahia. Pa por a permití e tankeronan di mas grandi mara den e haf di zeta, e bahia a wordo coba varios biaha, y a haci e rif tambe mas smal.

 Playa 
Ta referi na e parti zuid di e bahia, pa zuid di e casnan di Lago Colony, como Nanki.Vivienno Frank. 2019. Aruba en een keuze uit haar toponiemen. pag. 137, ISBN:978-0-359-65900-5 Aki tin e playanan Rodgers Beach y Baby Beach. Entre e dos playanan tabata situa e compleho di ex-Esso Club, un centro di actividad deportivo, social y cultural. Bou nomber di Nanki Country Club e club a wordo reactiva den comienso di añanan 1990‘, pero despues di algun aña a cera porta atrobe.

Category:Aruba